রহিম রেজা (রাজাপুর, ঝালকাঠি), ৮ জুন :: রu200c্যাবের গুলিতে পঙ্গু লিমনের আগামী দিন গুলোর লেখাপড়ার যাবতীয় খরচ বহন করবে আলম ফাউন্ডেশন। এছাড়া ফাউন্ডেশনের পক্ষ থেকে লিমনের জন্য একখানা হুইল চেয়ারও প্রদান করা হয়েছে। ফাউন্ডেশনের প্রতিষ্ঠাতা ডাক্তার আলম এ  ব্যাপারে ব্যক্তিগতভাবে উদ্যোগ গ্রহণ করেছেন। তিনি যুক্তরাষ্ট্র ভিত্তিক মানবাধিকার সংস্থাসেইভ বাংলাদেশ মুভমেন্ট এর চেয়ারম্যানের দায়িত্বও পালন করছেন। আজ বুধবার ঝালকাঠির রাজাপুর প্রেস ক্লাবে লিমনের বাবা তোফাজ্জেল হোসেনের হাতে হুইল চেয়ারটি তুলে দেন আলম ফাউন্ডেশনের সদস্য আবদুল বারেক ফরাজী। এসময় ফাউন্ডেশন অপর সদস্য অধ্যক্ষ মোঃ জাহিদ হোসেন, প্রভাষক মোঃ সগির মাহমুদ, সাংবাদিক আহসানুর কবির মামুন, রহিম রেজা, সাইফুল ইসলাম ও সাখাওয়াত হোসেনসহ বিশিষ্টজনরা উপসিত ছিলেন। অনুষ্ঠানে লিমনের লেখাপড়ার খরচ বহনের কথা ঘোষণা দেয়া  হয়।